**ΙΟΥΛΙΟΣ 19.**

**ΟΣΙΑΣ ΜΑΚΡΙΝΗΣ**

[](http://4.bp.blogspot.com/-Kt2SLMEkcNQ/UdUrKyiGXdI/AAAAAAAANOc/Zmka3YiXKs0/s708/19.+%CE%9C%CE%91%CE%9A%CE%A1%CE%99%CE%9D%CE%91+%CE%9F%CE%A3%CE%99%CE%91+(7).JPG)

**ΧΑΙΡΕΤΙΣΜΟΙ.**

**(Γεωργίου Αποστολάκη, δικαστού.)**

**Κοντάκιον. Ήχος πλ. δ’ . Τη Υπερμάχω.**

Τον του Νυμφίου σου ζυγόν επιποθήσασα, την των αζύγων, βιοτήν είλου πανεύφημε, μονοτρόπων καταστάσα η ωραιότης, διο πόθω μοναζόντων τα συστήματα, σε τιμώσι εξαιτούμενα πρεσβείαις σου, και κραυγάζοντα·

**Χαίροις, μήτερ θεόληπτε.**

 Άμωμος ώσπερ κρίνον, τω Νυμφίω εδόθης, τρωθείσα τη ενθέω αγάπη (γ )· διόπερ ως Κυρίου αμνάς, βιοτεύσασα παρθενικώς σύσκηνος, Αγγέλοις νυν παρίστασαι, Μακρίνα τιμωμένη ούτω·

Χαίρε, παρθένους νυμφαγωγούσα·

χαίρε, αζύγους καθοδηγούσα.

Χαίρε, σωφροσύνης σεπτή υποτύπωσις·

χαίρε, των χαρίτων πηγή και φανέρωσις.

Χαίρε, δείγμα παντερπνότατον, εναρέτου βιοτής·

χαίρε, θείον ενδιαίτημα, καθαράς αναστροφής.

Χαίρε, ότι διέπρεψας τη σεπτή πολιτεία·

χαίρε, ότι κατέλυσας των παθών τυραννίαν.

Χαίρε, τω θείω κάλλει εκλάμπουσα·

χαίρε, του κόσμου την αίγλην μισήσασα.

Χαίρε, δι’ ης μονασταί κραταιούνται·

χαίρε, δι’ ης Εκκλησία κοσμείται.

**Χαίροις, μήτερ θεόληπτε.**

 Βίω ηγιασμένω, μακαρία Μακρίνα, εδόξαζες Αγίαν Τριάδα, την του κόσμου πικράν ταραχήν, και θορύβων πάσαν αφορμήν έφευγες, νηστείαις και δεήσεσιν, σχολάζουσα και εκβοώσα·

**Αλληλούϊα.**

 Γόνος ούσα Αγίων, επταρίθμου ομάδος, κατέστης πολυτίμητον σκεύος, Βασιλείου γαρ τέκνον σεμνού, Εμμελείας τε της ευσεβούς γέγονας, Οσίων δε αυτάδελφος, διο σοι μελωδούμεν ταύτα·

Χαίρε, σπορέων καλών ο σπόρος·

χαίρε, σεπτής γενεάς ο γόνος.

Χαίρε, Βασιλείου Οσίου το γέννημα·

χαίρε, εγκρατούς Εμμελείας ανάθρεμμα.

Χαίρε, βάθος δυσερεύνητον, νοερών εργασιών·

χαίρε, καύχημα γονέων σου, και πανίερος βλαστός.

Χαίρε, ότι απείληφας βραβείον της νίκης·

χαίρε, ότι συνέτριψας βελίαρ παγίδας.

Χαίρε, εν κόσμω μόνη βιώσασα·

χαίρε, αζύγων τάξεις πυρσεύουσα.

Χαίρε, Μακρίνης προγόνου σου εύχος·

χαίρε, πολλών ομωνύμων σου αίνος.

**Χαίροις, μήτερ θεόληπτε.**

Δόξης της των Οσίων, κοινωνός κατεστάθης, πλησθείσα χαρισμάτων ενθέων, τη ασκήσει γαρ πάθη ψυχής, τα πικρά ενέκρωσας σεμνή τάχιστα, ως άγγελος εν σώματι,βιούσα και Θεόν υμνούσα·

**Αλληλούϊα.**

 Ειρηναίαν πορείαν, προσευχή και ασκήσει, διήνυσας Μακρίνα εν βίω, όθεν γέγονας θείος πυρσός, αρετής τε λύχνος φαεινός άπασι, διο και τα συστήματα, αζύγων σοι βοώσι ταύτα·

Χαίρε, σεπτής συγγενείας γόνος·

χαίρε, αγίας αμπέλου κλώνος.

Χαίρε, Βασιλείου Μεγάλου αυτάδελφος·

χαίρε, Γρηγορίου της Νύσσης η όμαιμος.

Χαίρε, μήτηρ η γεννήσασα, απογόνοις εν Χριστώ·

χαίρε, βότρυν γεωργήσασα, τον της χάριτος ψυχή.

Χαίρε, εύχρηστον σκεύος, ιεράς εργασίας·

χαίρε, άσειστε πύργε, μοναστών προστασία.

Χαίρε, σαρκός μισούσα ευπάθειαν·

χαίρε, Χριστού ζητούσα την εύνοιαν.

Χαίρε, δι’ ης οι πιστοί ευλογούνται·

χαίρε, δι’ ης ευσεβείς οδηγούνται.

**Χαίροις, μήτερ θεόληπτε.**

 Ζώσα εν εγκρατεία, μονοτρόπων ο τύπος, κατέστης ακριβέστατος μήτερ, και ως άσαρκος ούσα σαρκί, αρετής εργάτις τοις πιστοίς δέδειξαι, διο και σοι προσήρχοντο, παρθένοι τω Θεώ βοώσαι·

**Αλληλούϊα.**

 Ησυχία ενθέω, ασκουμένη εν οίκω, προσείλκυες παρθένων χορείας, ψυχοσώτειραν όθεν Μονήν, μετ’ αυτών συνέπηξας σεμνή πάντερπνον, Αγίων ενδιαίτημα, διο σοι ευλαβώς φωνούμεν·

Χαίρε, αμνάς Χριστού η αγία·

χαίρε, παρθένων παιδαγωγία.

Χαίρε, των Οσίων πλουτούσα την σύνοδον·

χαίρε, μονοτρόπων ακρότης τυγχάνουσα.

Χαίρε, σάρκαν η δουλώσασα, πόνοις τοις ασκητικοίς·

χαίρε, φύσιν η βιάσασα, κόποις τοις διηνεκοίς.

Χαίρε, ότι συνήγαγες παρθένων χορείαν·

χαίρε, ότι εδίδασκες ζωήν ουρανίαν.

Χαίρε, ταμείον θείων ελλάμψεων·

χαίρε, σφραγίς οσίας βιώσεως.

Χαίρε, συνούσα χοροίς των Αγγέλων·

χαίρε, υμνούσα Θεόν Παραδείσω.

**Χαίροις, μήτερ θεόληπτε.**

 Θεώ νύμφη εδόθης, μυστικώς συναφθείσα, Νυμφίω εν σεμνότητι βίου, και τω κάλλει Αυτού σεαυτήν, ωραΐσασα πνευματικώς είληφας, το δώρημα ιάσεως, βοώσα προς τον Ζωοδότην·

**Αλληλούϊα.**

 Ιωγή φερωνύμων, ασκουμένων τυγχάνεις, Μακρίνα θεοδόξαστε μήτερ, προσιούσαις σοι γαρ ευλαβώς, αρωγός παρίστασαι θερμός τάχιστα, διο και σοι προσάδωμεν, θεόφρον γηθοσύνως ταύτα·

Χαίρε, χρηστών ηθών εκμαγείον·

χαίρε, σεπτόν Χριστού βραβείον.

Χαίρε, απαθείας και νήψεως κλέϊσμα·

χαίρε, προσευχής και ασκήσεως βλάστημα.

Χαίρε, γάλακτι οσίω, η εκτραφείσα ευσεβώς· χαίρε, καύχημα πανθαύμαστον, αυταδέλφων ευλαβών.

Χαίρε, ότι εδείχθης χοϊκών υπερτέρα·

χαίρε, ότι συντρίβεις αντιδίκου το κέρας.

Χαίρε, οσμή σεπτής ενασκήσεως·

χαίρε, τομή λεπτή συνειδήσεως.

Χαίρε, δι’ ης η Τριας εξυμνείται·

χαίρε, δι’ ης Εκκλησία τρανούται.

**Χαίροις, μήτερ θεόληπτε.**

 Καθυμνώ σε Μακρίνα, και τιμώ σου το γένος, αγίας επταρίθμου χορείας, συν γονεύσι αινώ αδελφούς, τον Βασίλειον θαυματουργόν πάνσεμνε, τον Πέτρον και Γρηγόριον, βοώντας συν τω Ναυκρατίω·

**Αλληλούϊα.**

 Λάμψασα τη ασκήσει, καταφύγιον θείον, εγένου τοις θελούσαις σωθήναι, ακλινώς γαρ τον Λόγον Θεού, εκτελούσα πλήθη γυναικών ήεσαν, φοιτήσαι προς σεμνείόν σου, διο σοι θαυμαστώς βοώμεν·

Χαίρε, λαμπάς τω Θεώ καιομένη·

χαίρε, αγάπη Χριστού τηκομένη.

Χαίρε, πονηρών δαιμονίων διώκτρια·

χαίρε, των καλούντων σε πίστει επόπτρια.

Χαίρε, άκουσμα παρήγορον, των εν θλίψει μοναστών·

χαίρε, έρεισμα ακλόνητον, πάντων των χριστιανών.

Χαίρε, ότι σος βίος ακηλίδωτος έστη·

χαίρε, ότι αντέστης προς σαρκός τας ορέξεις.

Χαίρε, κανών νομίμων ασκήσεων·

χαίρε, σπινθήρ ενθέων ελλάμψεων.

Χαίρε, πηγή αειρρόων ναμάτων·

χαίρε, αιτία ποικίλων θαυμάτων.

**Χαίροις, μήτερ θεόληπτε.**

 Μακαρία τυγχάνεις, θεοφόρε Μακρίνα, συνούσα τοις χοροίς Ασωμάτων, κατατήξασα πόνοις πολλοίς, το σαρκίον χάριν εκ Θεού είληφας, και δόξης κατηξίωσαι, διο και νυν Θεώ προσάδεις·

**Αλληλούϊα.**

 Νήψιν δος μοι ω μήτερ, και εγκράτειαν πάσαν, δαιμόνων όπως φεύγω τας πλάνας, απαθείας δε πλησμονήν, ομωνύμοις δώρησαι ταχύ πάντιμε, ταις πίστει προσιούσαίς σοι, και πόθω εκ ψυχής βοώσαι·

Χαίρε, αγνή του Κυρίου νύμφη·

χαίρε, τερπνόν μονοτρόπων άνθος.

Χαίρε, Εκκλησίας λαμπρόν εγκαλλώπισμα·

χαίρε, μοναζόντων στερρόν περιτείχισμα.

Χαίρε, κλέος ανεξάντλητον, ασκουμένων ευλαβών·

χαίρε, δώρημα ταχύτατον, θεοσδότων αρετών.

Χαίρε, ότι πυρσεύεις τας ψυχάς ευσεβούντων·

χαίρε, ότι φαιδρύνεις των πιστών διανοίας.

Χαίρε, της άνω δόξης το έσοπτρον·

χαίρε, φωτός αΰλου συμμέτοχος.

Χαίρε, δι’ ης στερεούται η πίστις·

χαίρε, δι’ ης εξυμνείται ο Κτίστης.

**Χαίροις, μήτερ θεόληπτε.**

 Ξενωθείσα της ύλης, γλυκασμών και ηδέων, προς σκάμματα ασκήσεως μήτερ, ηυτομόλησας πόθω Χριστού, τετρωμένη όθεν μοναστών τάγματα, τιμώσι τους αγώνάς σου, και πίστει τω Θεώ βοώσι·

**Αλληλούϊα.**

 Όμβροις των σων δακρύων, καταρδεύεις Μακρίνα, τα στάδια καλώς ασκουμένων, και γονίμους ποιείς τας ευχάς, εισακούη γαρ παρά Θεού έχουσα, πρεσβείαν ακατάβλητον, υπέρ των σε τιμώντων ούτω·

Χαίρε, Μακρίνα Χριστού ο οίκος·

χαίρε, λαού ευσεβούς το τείχος.

Χαίρε, λογισμών το σεπτόν εργαστήριον·

χαίρε, ασκητών μελιχρόν φροντιστήριον.

Χαίρε, μέγα ενδιαίτημα, της του Πνεύματος χαράς·

χαίρε, δείκτης ο προς Κύριον, προσορμίζων τας ψυχάς.

Χαίρε, η αγαπήσασα καρπούς ησυχίας·

χαίρε, η εκμισήσασα την του κόσμου μωρίαν.

Χαίρε, φυτόν της χάριτος γνήσιον·

χαίρε, κανών αγνείας πολύτιμος.

Χαίρε, το πάλλευκον κρίνον ερήμου·

χαίρε, πλουτούσα Αγγέλων τον δήμον.

**Χαίροις, μήτερ θεόληπτε.**

 Πάθη εξ αμαρτίας, εξαιτούμαι Μακρίνα, καθαίρειν ρυπτικαίς σου πρεσβείαις, και τη ση αρωγή απ’ εμού, πονηρά δαιμόνια μακράν δίωξον, ίνα τω σε δοξάσαντι, Θεώ πανευλαβώς κραυγάζω·

**Αλληλούϊα.**

Ρήμασι θεοφθόγγοις, μαθητρίας σου μήτερ, εδίδασκες σεπτώ σου σεμνείω, και η χάρις σκηνούσα εν σοι, οικονόμον άριστον ψυχών σ’ έδειξεν, γλυκύτητι των λόγωνσου, ελκυούσαν λαόν ος αίνει·

Χαίρε, σημείον του Παρακλήτου·

χαίρε, πολίτις του Παραδείσου.

Χαίρε, των οικείων θείον ωράϊσμα·

χαίρε, ομωνύμων σου έκτακτον κλέϊσμα.

Χαίρε, πάνσεπτον διάδημα, βιοτής παρθενικής·

χαίρε, πάμφωτον παράδειγμα, αγωγής ασκητικής.

Χαίρε, ακτημοσύνης και της νήψεως λύχνος·

χαίρε, ορθοδοξίας τηλαυγέστατος πύργος.

Χαίρε, κανών ευχής ο ευθύτατος·

χαίρε, πιστών προστάτις ακοίμητος.

Χαίρε, ορώσα Νυμφίου σου κάλλους·

χαίρε, πληρούσα ευχάς δεομένων.

**Χαίροις, μήτερ θεόληπτε.**

 Σύστημα των παρθένων, σε υμνεί και δοξάζει, Μακρίνα ως υπόδειγμα θείον, πολιτείαν γαρ έσχες σεμνήν, ταις ροαίς των δακρύων σου σεπτή σβήσασα, αρχαίον το χεόγραφον, απαύστως τω Θεώ βοώσα·

**Αλληλούϊα.**

 Τόμος της σωφροσύνης, εγκρατεία συντόνω, εν νήψει και ευχή ανεδείχθης, και μετέστης εις όντως ζωήν, καθορώσα φως το ιλαρόν ένδοξε, διο σου τα παλαίσματα, γεραίροντες αναβοώμεν·

Χαίρε, μεγάλη ημών προστάτις·

χαίρε, Αγγέλων συμπαραστάτις.

Χαίρε, των γονέων σου ένδοξον βλάστημα·

χαίρε, αδελφών σου υπέρτιμον καύχημα.

Χαίρε, πρέσβειρα η άγουσα, τας αιτήσεις προς Θεόν·

χαίρε, σκέπη και βοήθεια, ομωνύμων εκ βροτών.

Χαίρε, ότι αΰλων δωρεών ηξιώθης·

χαίρε, ότι προστάτις μοναστών κατεστάθης.

Χαίρε, Χριστού η ζήσασα έρωτι·

χαίρε, Αγίω λάμψασα Πνεύματι.

Χαίρε, τρυφή των πιστώς σε καλούντων·

χαίρε, τροφή των προς σε κραυγαζόντων.

**Χαίροις, μήτερ θεόληπτε.**

 Ύμνοις και ψαλμωδίαις, μοναστών αι χορείαι, εκήδευσαν σον πάνσεπτον σκήνος, και θαυμάτων αιτία πολλών, η σωρός σου γέγονε πιστοίς πάμφωτε, ιάσεις τε και χάριτας, πηγάζουσα τοις ευχομένοις·

**Αλληλούϊα.**

 Φύλαττε εκ κινδύνων, ομωνύμους σου μήτερ, δια των ιερών πρεσβειών σου, και χορήγει καρδίαις αυτών, καθαρούς Μακρίνα λογισμούς όθεν νυν, εικόνι σου προσπίπτομεν, και πόθω σοι λαλούμεν ταύτα·

Χαίρε, ο τύπος της καρτερίας·

χαίρε, ο οίκος της ησυχίας.

Χαίρε, η εν σώματι ζώσα ως άϋλος·

χαίρε, εν σαρκί η ασκούσα ως άσαρκος.

Χαίρε, κρήνη η εκβρύουσα, αρετάς παντοειδείς·

χαίρε, στήλη η παρέχουσα, δωρεάς θεοειδείς.

Χαίρε, η καθαιρούσα αμαρτίας τον ρύπον·

χαίρε, η αναιρούσα του βελίαρ τα βέλη.

Χαίρε Αμμά, μητέρων γενέτειρα·

χαίρε, καλή προς Κύριον πρέσβειρα.

Χαίρε, δι’ ης παρθενία τιμάται·

χαίρε, δι’ ης ματαιότης νικάται.

**Χαίροις, μήτερ θεόληπτε.**

 Χαίροις εν Παραδείσω, τρισολβία Μακρίνα, χαράν την ανεκλάλητον όντως, γενομένη ουν ξύλου ζωής, συν Αγγέλοις ίστασαι Χριστώ άρρητον, την δόξαν κατοπτέουσα, και ψάλλουσα εν κατανύξει·

**Αλληλούϊα.**

 Ψάλλοντές σου την μνήμην, εξυμνούμέν σε μήτερ, ως λύχνον και φανόν των παρθένων, τας γαρ κέλλας αόκνως φρουρείς, και σαρκός πειρασμούς απωθείς σώζουσα, ζηλούντάς σου την άσκησιν, και άδοντας προς σε τοιαύτα·

Χαίρε, νηστείας η ποδηγέτις·

χαίρε, κακίας η αναιρέτις.

Χαίρε, σαρκικούς πειρασμούς η διώκουσα·

χαίρε, ρυπαρούς λογισμούς η καθαίρουσα.

Χαίρε, τάχιστα κουφίζουσα, τας καρδίας μοναστών·

χαίρε, πύλη η ελέγχουσα, τας εφόδους των εχθρών.

Χαίρε, η υπερόπτις επιγείων ηδέων·

χαίρε, η καθαιρέτις ακαθάρτων δαιμόνων.

Χαίρε, αστήρ φωτίζων μονάζοντας·

χαίρε, ζωής αγίας παράδειγμα.

Χαίρε, υμνούντων σε δόξα και ρύστις·

χαίρε, καμού προστασία μεγίστη.

**Χαίροις, μήτερ θεόληπτε.**

 Ω θεόληπτε μήτερ, μοναζόντων το κλέος, Μακρίνα τους πιστούς σου ευλόγει (γ )· έγνωμέν σε πρεσβείαν θερμήν, αληθώς προς Άγιον Θεόν Κύριον, ω πάντες αναμέλπομεν, φωνή ευλαβική τον ύμνον·

**Αλληλούϊα.**

  Η/Υ ΠΗΓΗ:

voutsinasilias.blogspot.gr

http://voutsinasilias.blogspot.gr/2013/07/19.html